Maakuntatieto-ohjelman johtoryhmä

Aihe: Maakuntatieto-ohjelman johtoryhmä

Aika: torstai 23.08.2018 09:00-10:30

Paikka: Säätytalo (huone 9), Helsinki

Osallistujat:

Puheenjohtaja: Tanja Rantanen, VM

Varapuheenjohtaja Päivi Hämäläinen, STM

Jukka Haapamäki, OKM

Saku Härkönen, YM

Hanna-Mari Talka, SM

Matleena Kurki-Suutarinen, LVM

Antti Vertanen, MMM

Pysyvät asiantuntijat Juha Kenraali, Trafi

Ville Vertanen, Tilastokeskus

Projektipäällikkö Jani Heikkinen, VM

Muistio Jens Holm, VM

**Kokouksen kulku**

1. **Avaus, muutokset asialistaan, edellisen kokouksen pöytäkirjan hyväksyminen**

Kokous avattiin ajassa 09.05.

Asialistaan täydennetään lisäämällä kohtaan 3 Työ- ja elinkeinoministeriön lisäys. Hyväksyttiin aiempi asialista.

1. **Ilmoitusasiat**

Käsiteltiin kokouksen ilmoitusasiat asialistan mukaisesti. Asialista on toimitettu johtoryhmälle ja lisätään Tiimeri –työtilaan maakuntatieto-ohjelman kansioon.

1. **Ohjelman tilanne**
2. Toteutustilanne (yhteensovitettavat ja ohjelman omat hankkeet)

Heikkinen avasi keskustelun maakuntatieto-ohjelman loppukevään ja alkukesän vaihteessa pidetyistä hallinnonalakeskusteluista muiden ministeriöiden kanssa. Kooste näistä löytyy maakuntatieto-ohjelman Tiimeri –tilasta. Hallinnonalakeskustelut merkittiin tiedoksi.

Merkittiin tiedoksi, että maakuntatieto-ohjelmassa on verkostomaista työskentelyä eri hallinnonalojen kanssa. Käsitellään myöhemmin kokouksessa.

Ohjelman toteutusaikataulua ei muuteta, vaikka maakuntauudistus viivästyy.

Merkittiin tiedoksi kansallisarkiston projektisuunnitelma. Projektisuunnitelma käytiin läpi Heikkisen katsauksella.

Merkittiin tiedoksi ohjelman toteutustilanne. Heikkinen piti katsauksen maakuntatieto-ohjelman hankesalkkuun. Ohjelman jokainen hankesalkun kohta vaatii seurantaa, mutta etenkin henkilöstöön vaaditaan lisäpanosta, esimerkiksi yhden henkilötyövuoden verran. Tähän todettiin vaikeudeksi se, että pätevälle henkilöstölle on kysyntää monella muullakin sektorilla, joka hankaloittaa henkilöstön rekrytointia. Pyydettiin vinkkaamaan, jos tämänlaisia tulee vastaan.

Antti Vertanen nosti esiin, että maakuntien tietojohtamisessa on ollut viime aikoina useasta suunnasta aktiivisuutta, esim. Vimanassa ja Digimuutosohjelmassa. Niiden ohjelmien kanssa on keskusteltu ja Heikkinen selosti näiden eroavaisuudet. Maakuntatieto-ohjelma ei tarkastele tietojärjestelmiä, toisin kuin nämä muut hankkeet. Maakuntatieto-ohjelma tarkastelee tietoarkkitehtuureja, tiedon ohjausta sekä tiedolla johtamista.

Ville Vertanen nosti esiin kansallisen tietopolitiikan valmistelun tarkastelun selvitettäväksi asiaksi. Tämä on tullut vastaan tilasto- ja rekisteriryhmässä. Toisena huomiona hän nosti esiin riskeihin ennakkoon varautumisen tärkeyden.

1. Muutostarpeet toteutuksessa ja toteutussuunnitelmassa

Heikkinen avasi keskustelun selostamalla päivitettyä ohjelman toteutussuunnitelmaa. Tämä merkittiin tiedoksi ja hyväksyttiin johtoryhmän kommenttien perusteella päivitetty toteutussuunnitelma, sillä ehdolla, että päivämäärät tarkistetaan vielä. Toteutussuunnitelma löytyy maakuntatieto-ohjelman Tiimeri –työtilasta.

1. Ohjelman riskit ja riskien hallinta (vain muutokset ja muutosehdotukset)

Avattiin keskustelu maakuntatieto-ohjelman riskeistä. Keskusteltiin siitä, että vaikka maakunta- ja sote –uudistuksen epäonnistuminen on suuri riski, niin maakuntatieto-ohjelman tavoitteet ja tarpeellisuus ovat siitä huolimatta tärkeitä ja eteenpäin vietäviä asioita tavalla tai toisella. Todettiin, että maakuntatieto-ohjelman sihteeristö varaa ohjelmalle riskienhallintatilaisuuden, johon kutsutaan paikalle ohjelman johtoryhmä sekä asiantuntijaryhmien puheenjohtajat. Tavoitellaan tämän järjestämistä viimeistään lokakuulle 2018.

1. **Eteenpäin vietävät päätösasiat**
2. Maakunta- ja SoTe –uudistuksen virkamiesjohtoryhmään

Merkittiin tiedoksi, että tänne ei ole mitään eteenpäin vietävää.

1. Maakunta- ja SoTe –uudistuksen tilannekeskus

Päätettiin esityksen mukaisesti, että ohjelman projektipäällikkö vie asialistalla näkyvän linjausehdotuksen Maakuntauudistuksen projektitoimistoon.

1. Muille vastuuviranomaisille (mm. linjapäätökset)

Merkittiin tiedoksi, että tänne ei ole mitään eteenpäin vietävää.

1. **Muut esille tulevat asiat**

Päätettiin, että asettamispäätös päivitetään mahdollisimman pian. Merkittiin tiedoksi, että tilastokeskus esittää varajäseneksi Jari Tarkomaata. Merkittiin myös tiedoksi, että JulkICT:ltä tarvittaisiin jäsen.

Päivi Hämäläinen nosti esille, että sote –puolella perustetaan tietoaltaita ja tutkitaan minkälaisia tietoaltaita sote –palvelujen järjestäjät tarvitsevat, tälle ei ole vielä varmuutta, että minkälaisella järjestelmällä tätä edistettäisiin. Hän nosti esille myös sen, että STM:ään on tullut erityisasiantuntija tietopakettien osalta, joka tekee aktiivisesti työtä JHS:n parissa. Tämä asiantuntija voi tarpeen tullessa tulla esittelemään aihetta. Todettiin, että tämä voisi olla tarpeen.

Rantanen esittää, että seuraavassa kokouksessa voisi käsitellä tietopaketteja.

Merkittiin myös tiedoksi maakuntatieto-ohjelman seminaaripäivä:

* 07.11.2018 klo 13:00-16:00

Seminaariin liittyen toivotaan aktiivista vuorovaikutteista suunnittelua, jotta sinne saadaan läpikäytävät asiat yhdessä. Todettiin, että vastaavanlainen seminaari voitaisiin järjestää vielä keväällä.

1. **Seuraavat kokoukset ja kokouksen päättäminen**

Merkittiin tiedoksi johtoryhmän seuraavat kokoukset, jotka järjestetään:

* 25.09.2018 klo 09:00-10:30
* 23.10.2018 klo 09:00-10:30
* 20.11.2018 klo 09:00-10:30
* 18.12.2018 klo 09:00-11:30

Kokous päätettiin ajassa 10.30.